מדינות שההכרה בהן מוגבלת
ישויות גאופוליטיות לפי דרגת ההכרה בהן > מוכרות על ידי לפחות מדינה אחת חברה באו"ם

| שם | מועד תחילת המחלוקת | הכרה | טענות נוגדות | מידע נוסף | הערות שוליים |
| --- | --- | --- | --- | --- | --- |
| אבחזיה אבחזיה | 1992 | עצמאות אבחזיה מוכרת על ידי חמש מדינות חברות באו"ם: ונצואלה, נאורו, ניקרגואה, סוריה ורוסיה, ושתי מדינות שאינן חברות באו"ם: דרום אוסטיה וטרנסניסטריה. | גאורגיה גאורגיה (טוענת כי שטח אבחזיה הוא חלק מן הטריטוריה שלה) | מלחמת אבחזיה |  |
| דרום אוסטיה דרום אוסטיה | 1991 | עצמאות דרום אוסטיה הוכרה על ידי חמש מדינות חברות באו"ם: ונצואלה, נאורו, ניקרגואה, סוריה ורוסיה, ושלוש מדינות שאינן חברות באו"ם: אבחזיה, טרנסניסטריה ורפובליקת סהרה הערבית הדמוקרטית. | גאורגיה גאורגיה (טוענת כי שטח דרום אוסטיה הוא חלק מהטריטוריה שלה) | הסכסוך הגאורגי-אוסטי |  |
| טאיוואן הרפובליקה הסינית | 1949 | הרפובליקה הסינית (המכונה לעיתים "טאיוואן") והרפובליקה העממית של סין טוענות לבעלות על כל שטחה של סין ומצהירות כי דה יורה, סין היא ישות אחת, הכוללת את השטח הנמצא כעת בשליטת הרפובליקה הסינית והרפובליקה העממית של סין. הרפובליקה הסינית מוכרת על ידי 11 מדינות חברות באו"ם ועל ידי הכס הקדוש. כל שאר המדינות החברות באו"ם לא מכירות באופן רשמי ברפובליקה הסינית, חלקן רואה בשטח האי טאיוואן טריטוריה של הרפובליקה העממית של סין דה יורה, מדינות אחרות משתמשות בניסוחים דיפלומטיים זהירים כדי להימנע מהבעת עמדה באשר למעמד האי טאיוואן. | הרפובליקה העממית של סין הרפובליקה העממית של סין (טוענת כי שטח טאיוואן הוא חלק מן הטריטוריה שלה) | מעמדה הבינלאומי של טאיוואן |  |
| סהרה המערבית סהרה המערבית | 1976 | מרוקו טוענות לבעלות על הטריטוריה של סהרה המערבית. עצמאותה של סהרה המערבית הוכרה על ידי כ-84 מדינות חברות באו"ם, מדינה אחת שאינה חברה באו"ם (דרום אוסטיה) וארגון האיחוד האפריקאי. רבות ממדינות אלה חזרו בהן והשעו את הכרתן, עד שתתבררנה תוצאות משאל עם בשאלת הגדרה עצמית. כך נותרו רק 46 מדינות המכירות בסהרה המערבית (וטריטוריית דרום אוסטיה שאינה מוכרת כמדינה עצמאית על ידי האו"ם). 25 מדינות חברות באו"ם וארגון הליגה הערבית רואים בסהרה המערבית דה יורה חלק ממרוקו. מאז שנות ה-60 מופיעה סהרה המערבית ברשימת האו"ם לטריטוריות חסרות שלטון עצמי. | מרוקו מרוקו (טוענת כי שטח סהרה המערבית הוא חלק מן הטריטוריה שלה). |  |  |
| הרשות הפלסטינית פלסטין | 1988 | מדינת פלסטין מוכרת על ידי 146 מדינות חברות באו"ם, מדינה אחת שאינה חברה באו”ם (רפובליקת סהרה הערבית הדמוקרטית), הכס הקדוש, הליגה הערבית, וארגון המדינות האסלאמיות, זאת בעקבות הכרזת העצמאות של המדינה הפלסטינית. ישראל אינה מכירה במדינת פלסטין ומקיימת בחלק משטחה שליטה טריטוריאלית. בעקבות הסכמי אוסלו והסכם הביניים ביחס לגדה המערבית ורצועת עזה משנת 1995, העבירה מדינת ישראל שליטה בחלק מרשויות השלטון לידי הרשות הפלסטינית, הבאים לידי ביטוי ברצועת עזה וחלקים מן הגדה המערבית. ארגון האו"ם מכיר בפלסטין כמדינה במעמד של משקיפה בארגון. פלסטין אינה מוכרת על ידי 47 מדינות חברות באו"ם (וביניהן ישראל) ושתי מדינות שאינן חברות באו"ם (הרפובליקה הסינית וקוסובו). | ישראל ישראל (טוענת כי השטחים בהם עליהם טוענת פלסטין לריבונות הם חלק מן הטריטוריה שלה או שנויים במחלוקת) | הכרה במדינה פלסטינית, הכרזה על מדינת פלסטין, הסכסוך הישראלי-פלסטיני, הסכמי אוסלו |  |
| קוסובו קוסובו | 2008 | עצמאות קוסובו מוכרת על ידי 104 מדינות חברות באו"ם ומדינה אחת שאינה חברה בארגון (הרפובליקה הסינית). ארגון האו"ם ניהל את שטחה של קוסובו בין השנים 1999–2008. סרביה וחלק מתומכותיה טוענות כי בהתאם להחלטת האו"ם 1244, קוסובו נותרה חלק מהרפובליקה הפדרלית של יוגוסלביה (שסרביה היא ממשיכתה). | סרביה סרביה (טוענת כי שטח קוסובו הוא חלק מן הטריטוריה שלה) | הכרה בקוסובו |  |
| צפון קפריסין הרפובליקה הטורקית של צפון קפריסין | 1983 | עצמאות הרפובליקה הטורקית של צפון קפריסין מוכרת על ידי מדינה חברה אחת באו"ם, טורקיה. ארגון המדינות האסלאמיות העניק לצפון קפריסין מעמד של משקיף תחת השם "מדינת קפריסין הטורקית". החלטת האו"ם 541 מגדירה את הכרזת העצמאות של צפון קפריסין כחסרת תוקף חוקי. | קפריסין קפריסין (טוענת כי שטח צפון קפריסין הוא חלק מן הטריטוריה שלה) | פלישת טורקיה לקפריסין |  |